|  |  |
| --- | --- |
| საშუალოვადიანი პრიორიტეტი  | **სოფლის მეურნეობის დარგის შემდგომი განვითარება** |
| "დასაბუთება" |  აჭარის ავტონომიური რესპუბლიკის სოფლის მეურნეობის სამინისტროს **ხედვას წარმოადგენს** - კონკურენტუნარიანი, მაღალტექნოლოგიური, მდგრადი სოფლის მეურნეობა - მდიდარი სოფელი, ძლიერი ქვეყანა.  **ხოლო მისიაა** - აჭარის ავტონომიური რესპუბლიკის სოფლის მეურნეობის სამინისტრო არის რეგიონში სოფლის მეურნეობის დარგობრივი პოლიტიკის განმსაზღვრელი და გამტარებელი დაწესებულება, რომელიც ხელს უწყობს კონკურენტუნარიანი, მაღალი ხარისხის სასოფლო-სამეურნეო პროდუქციის წარმოების ზრდას, აგრობიზნესის განვითარებას და აგრო-სასურსათო პროდუქციის გასაღების ბაზრების დივერსიფიკაციას, რომელიც მიიღწევა:* რეგიონის აგრარული სექტორის შედარებითი უპირატესობების განსაზღვრით
* ფერმერთა და აგრომეწარმეთა კოოპერაციისა და რესურსების კონსოლიდაციის ხელშეწყობით
* ინოვაციური და ეფექტური მომსახურების მიწოდებით
* რეგიონის აგრარულ სექტორში თანამედროვე ტექნოლოგიების დანერგვის ხელშეწყობით
* ფერმერთა და აგრომეწარმეთა განათლების დონის ამაღლებით
* რეგიონში წარმოებული სასოფლო-სამეურნეო პროდუქციის პოპულარიზაციით.

სოფლის მეურნეობა და მისი განვითარება აჭარის ავტონომიურ რესპუბლიკის ერთ-ერთი პრიორიტეტული სფეროა და წარმოადგენს ფერმერთა და აგრომეწარმეთა შემოსავლების უმთავრეს წყაროს, როგორც ფულადი, ასევე ნატურალური ფორმით. აგროსასურსათო სექტორის ძირითადი ფუნქცია სასურსათო უსაფრთხოების უზრუნველყოფაა. რეგიონში სოფლის მეურნეობის უმთავრეს სექტორებს წარმოადგენს: მეციტრუსეობა, მევენახეობა-მეხილეობა, მებოსტნეობა, მეცხოველეობა, მეფუტკრეობა მეთევზეობა და სხვა. აჭარის ავტონომიური რესპუბლიკის მცირე მიწიანობის მიუხედავად ერთეულ ფართობზე დაბალია სასოფლო–სამეურნეო პროდუქციის წარმოების მაჩვენებელი, რაც განპირობებულია დაბალი აგროტექნიკური ფონით, ამორტიზირებული ნარგავებითა და თანამედროვე ტექნოლოგიების დანერგვის დაბალი დონით. აქედან გამომდინარე, სამინისტროს 2016–2019 წლების პრიორიტეტი თავისი შინაარსითა და მოცულობით ძირითადად ორიენტირებულია სოფლის მეურნეობის დარგის შემდგომ განვითარებაზე. რომლის მისაღწევად საჭიროა აგარარული პოლიტიკის შემუშავება ეროვნული ტრადიციებისა და საერთაშორისო გამოცდილების გათვალისწინებით. რეფორმების დაგეგმვა და განხორციელება. აგროსასურსათო სექტორში პროდუქციის წარმოების ზრდისა და ექსპორტზე რეალიზაციის ხელშეწყობა, სასურსათო უსაფრთხოებისათვის საჭირო ღონისძიებების დაგეგმვა. დარგში ინვესტიციების მოზიდვის ხელშეწყობა. პროგრამული ღონისძიებების დაგეგმვა და განხორციელება. რაც, დადებითად აისახება როგორც ფერმერებზე, აგრომეწარმეებზე და ზოგადად მოსახლეობის შემოსავლებზე, ასევე რეგიონული ბიუჯეტის ზრდაზე. |
| საშუალოვადიანი მიზანი: | თანამედროვე აგროტექნოლოგიების დანერგვა, მემცენარეობასა და მეცხოველეობაში ჯიშგანახლება, ადგილობრივი პროდუქციის წარმოების კონკურენტუნარიანობის გაზრდა, ნიადაგის პროდუქტიულობის ამაღლება, აგრარულ სფეროში დასაქმებულთა ცოდნის გაფართოება. |
| ძირითადი სამოქმედო გეგმა | ფერმერული მეურნეობის განვითარების ხელშეწყობისათვის ფერმერთა უზრუნველყოფა სამექანიზაციო საშუალებებით, მცენარეთა მაღალმოსავლიანი სახეობებისა და ჯიშების გავრცელება, ნარგავების განახლების შესაძლებლობათა უზრუნველყოფა; ნიადაგების ნაყოფიერების ამაღლება, მეცხოველეობის განვითარებისათვის საკვები ბაზის განმტკიცებაში ახალი ტექნოლოგიების დანერგვა. აგროსერვისის განვითარება, სასოფლო-სამეურნეო პროდუქციის საექსპორტო პოტენციალის გაზრდისთვის საერთაშორისო სტანდარტების დანერგვის მხარდაჭერა, საექსპორტო ინფრასტრუქტურის განვითარება, სასოფლო-სამეურნეო პროდუქციის გამოფენების ორგანიზების ხელშეწყობა, ლაბორატორიული კვლევითი მომსახურების გაფართოება საერთაშორისო სტანდარტების (ISO) შესაბამისად.  |

|  |  |
| --- | --- |
| პრიორიტეტი | **სოფლის მეურნეობის დარგის შემდგომი განვითარება** |
| პროგრამა | **აგროსასურსათო სექტორის განვითარების პოლიტიკის შემუშავება და მართვა** |
| განხორციელების ვადები | 2016 -2019 წლები. |
| პროგრამის ბიუჯეტი | 2016 -2019 წლები - 6 755 200 ლარი.2016 –1 688 800 ლარი.2017 –1 688 800 ლარი.2018 –1 688 800 ლარი.2019 –1 688 800 ლარი. |
| პროგრამის მიზანი |  რეგიონის აგროსამრეწველო და სასურსათო სფეროში ერთიანი სახელმწიფო პოლიტიკის შემუშავებაში მონაწილეობა და მის პრაქტიკულ განხორციელებაში ადმინისტრაციული აპარატის მოქნილი, მაღალეფე–ქტური და კოორდინირებული მართვის სისტემის უზრუნველყოფა;  სასოფლო სამეურნეო პროდუქციის წარმოების ხარისხის გაუმჯობესებისა და მოცულობის ზრდის ხელშეწყობა;რეგიონის ფერმერების ფინანსური მდგომარეობის გაუმჯობესების ხელშეწყობა;ახალი ტექნოლოგიური მიღწევების დანერგვა; მემცენარეობაში – მაღალშემოსავლიანი კულტურების უხვმოსავლიანი ჯიშებითა და მეცხოველეობაში მაღალპროდუქტიული მერძეული მიმართულების პირუტყვის ჯიშებით ფერმერთა უზრუნველყოფის ხელშეწყობა. ნიადაგების განოყიერების ამაღლების ეფექტური ღონისძიებების შემუშავება;  |
| პროგრამის აღწერა |  აჭარის ავტონომიური რესპუბლიკის სოფლის მეურნეობის სამინისტროს სტრუქტურული ქვედანაყოფები წარმოდგენილია ექვსი დეპარტამენტითა და ერთი სამსახურით. აგროსამრეწველო და სასურსათო სფეროში ერთიანი სახელმწიფო პოლიტიკის შემუშავებაში მონაწილეობა, მისი განხორციელების ხელშეწყობა და კოორდინაცია, სამინისტროს საქმიანობის პრიორიტეტებისა და მიმართულებების განსაზღვრა და განხორციელება სოფლის მეურნეობის განვითარების დეპარტამენტის ძირითადი ფუნქციაა. დეპარტამენტის საქმიანობა კორდინირებულია სამინისტროს სხვა დეპარტამენეტებთან.  პროგრამის ,,აგროსასურსათო სექტორის განვითარების პოლიტიკის შემუშავება და მართვა" ფარგლებში ხორციელდება:  ეროვნულ ტრადიციებსა და საერთაშორისო გამოცდილებაზე დაყრდნობით აგრარული რეფორმის განხორციელებისათვის ხელშეწყობა, სოფლის მეურნეობის, კვებისა და გადამამუშავებელი მრეწველობის განვითარება, სოფლის მეურნეობის ეკოლოგიურად სუფთა პროდუქციის წარმოების ხელშეწყობა; სოფლის მეურნეობის პროდუქციისა და სურსათის წარმოება–რეალიზაციაში საერთაშორისო გამოცდილების დანერგვა, შესაბამისად ფერმერთა და აგრომე–წარმეთა შრომის ნაყოფიერების ამაღლება და ფინანსური შემოსავლების ზრდა.  შიდა ბაზრის სურსათით უზრუნველყოფის ხელშეწყობა, სამამულო პროდუქციის კონკურენტუნარიანობის გაზრდა, საექსპორტო პოტენციალის სრულად გამოყენება და საგარეო ბაზარზე მყარი პოზიციების მოპოვება;  შიდა და გარე ბაზრების მდგომარეობისა და ტენდენციების შესახებ ინფორმაციის მოპოვება და ანალიზი. აგროსასურსათო სექტორში დასაქმებული მეურნე-სუბიექტების სამეცნიერო–საკონსულტაციო მომსახურების, პროფესიული ცოდნის დაუფლებისა და კვალიფიკაციის ამაღლების ორგანიზაცია, დარგის მიხედვით პროგრამების, პროექტების შემუშავება და მათი განვითარების ხელშეწყობა, სოფლის მეურნეობაში უცხოური ინვესტიციების მოზიდვის ხელშემწყობი ღონისძიებების შემუშავება და რეალიზაცია;  უწყების საქმიანობის საჯაროობის უზრუნველყოფა და მოსახლეობის ინფორმირება. სამინისტროს ინსტიტუციური შესაძლებლობების გაძლიერება; |
| პროგრამის მოსალოდნელი (საბოლოო შედეგი) | სოფლის მეურნეობის დარგის განვითარების მიზნით სამინისტროს მიერ ღონისძიებები ჩატარებულია და აქტივობები განხორციელებულია, რაც კიდევ უფრო აამაღლებს როგორც ადგილობრივი ფერმერების ინტერესს ეროვნული დარგების აღორძინების საქმეში და დაინტერესებას ინვესტიციების განხორციელებაში. ჩამოყალიბებულია აგროსასურსათო სექტორის შემდგომი განვითარების პრიორიტეტები, შემუშავებულია პრიორიტეტების განხორციელების სტრატეგიული გეგმა და აღნიშნული გეგმის უზრუნველსაყოფად გაწერილია შესაბამისი ქვეპროგრამები. პროგრამების, ქვეპროგრამების ეფექტურად განხორციელების მიზნით ჩატარებულია პრეზენტაციები ფერმერებთან და სხვა დაინტერესებულ მხარეებთან. სამინისტროს ორგანიზებით სოფლის მეურნეობის დარგის პოპულარიზაციისაკენ მიმართული ღონისძიებები განხორციელებულია. |

|  |  |
| --- | --- |
| პრიორიტეტი | **სოფლის მეურნეობის დარგის შემდგომი განვითარება** |
| პროგრამა | **სამექანიზაციო საშუალებებით ფერმერთა და აგრომეწარმეთა უზრუნველყოფის ხელშეწყობა** |
| განხორციელების ვადები | 2016 -2019 წლები. |
| პროგრამის ბიუჯეტი | 2016 -2019 წლები - 2 220 000 ლარი.2016 – 555 000 ლარი.2017 – 555 000 ლარი.2018 – 555 000 ლარი.2019 – 555 000 ლარი. |
| პროგრამის მიზანი | მცირე მექანიზაციის ტექნიკური საშუალებებით (მოტობლოკების სხვადასხვა აგრეგატები, მობილური შემასხურებლები) სავარგულების დამუშავებისა და მცენარეთა დაცვის ტექნიკური საშუალებებით შრომის ნაყოფიერების ამაღლების ხელშეწყობა.  |
| პროგრამის აღწერა |  სოფლად ახალი ტექნოლოგიების დანერგვისა და კონკურენტუნარიანი პროდუქციის ხარისხობრივი და რაოდენობრივ მატების მისაღწევად საჭიროა განხორციელდეს შემდეგი ქვეპროგრამები**ქვეპროგრამა 1 - *მცირე მექანიზაციის სხვადასხვა აგრეგატებითა და მისაბმელი ურიკებით ფერმერთა და აგრომეწარმეთა უზრუნველყოფის ხელშეწყობა,*** ქვეპროგრამის ფარგლებში ფერმერებსა და აგრომეწარმეებს მიეწოდებათ კარტოფილის სარგავი, ნიადაგის დისკური შემომყრელი და კარტოფილის ამომყრელი აგრეგატები. ასევე მისაბმელი ურიკები და შეფუთული სენაჟის საწნეხი დანადგარები. **ქვეპროგრამა 2 – ბაღის *მობილური შემასხურებელი აპარატებით ფერმერთა და აგრომეწარმეთა უზრუნველყოფის ხელშეწყობა,***ქვეპროგრამის ფარგლებში ციტრუსოვანთა და სხვა მრავალწლიანი ხეხილოვანი სამრეწველო ბაღების მავნებელ დაავადებებისაგან დაცვის მიზნით ფერმერებსა და აგრომეწარმეებს მიეწოდება ბაღის მობილური შემასხურებელი აპარატები.  |
| პროგრამის მოსალოდნელი (საბოლოო შედეგი) |  2016-2019 წლების საშუალოვადიან პერიოდში ფერმერები და აგრომეწარმეები, * გადაიარაღებულია თანამედროვე სასოფლო–სამეურნეო აგრეგატებით. აგროვადებში მცირე დანახარჯებით დამუშავებულია სასოფლო–სამეურნეო სავარგული. გაზრდილია პროდუქციის წარმოება, ხარისხი და ფერმერთა ფინანსური შემოსავლები.
* ციტრუსის და სხვა სამრეწველო ხეხილოვანი ბაღების მესაკუთრე ფერმერები და აგრომეწარმეები უზრუნველყოფილია თანამედროვე ტექნოლოგიებით აღჭურვილი მობილური შემასხურებელი აპარატებით, ციტრუსოვანთა და სხვა მრავალწლიანი კულტურების ბაღები დამუშავებულია მცენარეთა დაცვის საშუალებებით, გაზრდილია პოდუქციის მოსავლიანობა და ხარისხი.
 |
| პრიორიტეტი | **სოფლის მეურნეობის დარგის შემდგომი განვითარება** |
| პროგრამა | **მემცენარეობის დარგის განვითარების ხელშეწყობა** |
| განხორციელების ვადები | 2016 -2019 წლები. |
| პროგრამის ბიუჯეტი | 2016 -2019 წლები - 7 680 000 ლარი.2016 – 1 920 000 ლარი.2017 – 1 920 000 ლარი.2018 – 1 920 000 ლარი.2019 – 1 920 000 ლარი. |
| პროგრამის მიზანი | ბაზარზე ორიენტირებული მაღალშემოსავლიანი მრავალწლიანი კულტურებით ბაღების განახლება, წვეთოვანი მორწყვის სისტემების დანერგვით სასოფლო-სამეურნეო პროდუქციის წარმოების მოცულობის ზრდისა და შრომის ნაყოფიერების ამაღლების ხელშეწყობა. ნიადაგის ნაყოფიერების ამაღლებისათვის ბიო სასუქებით უზრუნველყოფის ხელშემწყობი ღონისძიებების განხორციელება.  |
| პროგრამის აღწერა | შიდა მოხმარებისა და ბაზარზე ორიენტირებული პროდუქციის რაოდენობრივი და ხარისხობრივი მაჩვენებლების ზრდისათვის, რეგიონის ფერმერულ მეურნეობებში საადრეო ბოსტნეული კულტურების წარმოების ხელშეწყობისა და ნიადაგის ნაყოფიერების აღდენისათვის მიზანშეწონილია განხორციელდეს შემდეგი ქვეპროგრამები. ***ქვეპროგრამა 1***  *–* ***მრავალწლიანი ხეხილოვანი კულტურების ნერგებით ფერმერთა უზრუნველყოფის ხელშეწყობა,***ქვეპროგრამის ფარგლებში გათვალისწინებულია პერსპექტიული უხვმსხმოიარე მოცვისა და თხილის ნერგებით ფერმერთა და აგრომეწარმეთა უზრუნველყოფის ხელშეწყობა.***ქვეპროგრამა 2*** *–* ***ბიოსასუქით ფერმერთა და აგრომეწარმეთა უზრუნველყოფის ხელშეწყობა*** ქვეპროგრამის ფარგლებში გათვალისწინებულია ბიოსასუქით ფერმერთა და აგრომეწარმეთა უზრუნველყოფის ხელშეწყობა. ***ქვეპროგრამა 3***  *–* ***მრავალწლიანი ხეხილოვანი კულტურების სამრეწველო ბაღების გაშენების ხელშეწყობა ფერმერულ მეურნეობებში.*** ქვეპროგრამის ფარგლებში დაგეგმილია სუბტროპიკული კულტურებისა და სხვა ხეხილოვანი კულტურების სამრეწველო ბაღების მოწყობა. ***ქვეპროგრამა 4 - წვეთოვანი სარწყავი სისტემებით ფერმერთა და აგრომეწარმეთა უზრუნველყოფის ხელშეწყობა,***ქვეპროგრამის ფარგლებში გათვალისწინებულია წვეთოვანი სარწყავი სისტემით ფერმერთა და აგრომეწარმეთა უზრუნველყოფის ხელშეწყობა. |
| პროგრამის მოსალოდნელი (საბოლოო შედეგი) |  * ფერმერებსა და აგრომეწარმეებზე მიწოდებული ხეხილოვან კულტურათა (თხილი, მოცვი,) ნერგები, ათვისებული თავისუფალი მიწის ნაკვეთები და სრულ მსხმოიარობაში შესვლის შემდეგ წარმოებული სტაბილური მოსავალი და გაზრდილი ფინანსური შემოსავლები.
* ბიო სასუქით განოყიერებული იქნება სასაფლო–სამეურნეო სავარგული, დაახლოებით 3 ჯერ გაზრდილი იქნება მოსავლის წარმოება და პროდუქციის ხარისხი
* თანამედროვე ტექნოლოგიებით გაშენებული სამრეწველო ტიპის ბაღები.
* ფერმერებზე მიწოდებული წვეთოვანი სარწყავი სისტემა, დანერგილია ნორმირებული რწყვის რეჟიმი. თანამედროვე ტექნოლოგიების გამოყენებით მიღწეულია სტაბილური მოსავლის მიღება და გაუმჯობესებულია პროდუქციის ხარისხი.
 |
| პრიორიტეტი | **სოფლის მეურნეობის დარგის შემდგომი განვითარება** |
| პროგრამა | **მეცხოველეობის დარგის განვითარების ხელშეწყობა** |
| განხორციელების ვადები | 2016 -2019 წლები. |
| პროგრამის ბიუჯეტი | 2016 -2019 წლები - 6 132 000 ლარი.2016 – 1 533 000 ლარი.2017 – 1 533 000 ლარი.2018 – 1 533 000 ლარი.2019 – 1 533 000 ლარი. |
| პროგრამის მიზანი | რძისა და რძის პროდუქტების გადამამუშავებელი აპარატებით, მსხვილფეხა რქოსანი პირუტყვის ჯიშგანახლებითა და პირუტყვის საკვები ნედლეულის უნარჩენო გადამუშავებით მეცხოველეობის პროდუქტიულობის ამაღლების ხელშეწყობა.  |
| პროგრამის აღწერა | რეგიონში მსხვილფეხა რქოსანი პირუტყვის ჯიშგანახლებისათვის, რძისა და რძის პროდუქტების გადამუშავებისათვის და პირუტყვის საკვები ნედლეულის უნარჩენო გადამუშავების ხელშეწყობისათვი განხორციელდება შემდეგი ქვეპროგრამები. **ქვეპროგრამა 1 – მაღალპროდუქტიული მერძევე მიმართულების პირუტყვით ფერმერთა და აგრომეწარმეთა უზრუნველყოფის ხელშეწყობა**ქვეპროგრამის ფარგლებში გათვალისწინებულია ჯერსის ჯიშის მსხვილფეხა რქოსანი პირუტყვის ფურებით ფერმერთა და აგრომეწარმეთა ხელშეწყობა.**ქვეპროგრამა 2 – *რძისა და რძის პროდუქტების გადამუშავებელი აპარატებით ფერმერთა და აგრომეწარმეთა უზრუნველყოფის ხელშეწყობა***ქვეპროგრამის ფარგლებში გათვალისწინებულია რძის გამოსახდელი სეპარატორითა და კარაქის ამომყვანი აპარატით ფერმერთა და აგრომეწარმეთა უზრუნველყოფის ხელშეწყობა.**ქვეპროგრამა 3** – **მეცხოველეობის საკვების დამამზადებელი დანადგარებით ფერმერთა და აგრომეწარმეთა უზრუნველყოფის ხელშეწყობა.**  ქვეპროგრამის ფარგლებში გათვალისწინებულია ექსტრუდირებული საკვების დამამზადებელი ექსტრუდორითა და მარცვლეულისა და სხვა უხეში საკვები ნედლეულის საფქვავი (ე.წ წისქვილი) მოწყობილობებით ფერმერთა და აგრომეწარმეთა უზრუნველყოფის ხელშეწყობა.  |
| პროგრამის მოსალოდნელი (საბოლოო შედეგი) | * ფერმერებსა და აგრომეწარმეებზე მიწოდებულია მსხვილფეხა რქოსანი პირუტყვის - ჯერსის ჯიშის ფურები. განახლებულია ჯიშური შემადგენლობა, გაზრდილია ერთეული ფურიდან რძის წარმოების მაჩვენებლები.
* ფერმერებსა და აგრომეწარმეებზე მიწოდებულია რძის გამოსახდელი სეპარატორი, კარაქის ამომყვანი აპარატი, საკვების დამამზადებელი ექსტრუდორი და მარცვლეულისა და სხვა უხეში საკვები ნედლეულის საფქვავი (ე.წ. წისქვილი). თანამედროვე ტექნოლოგიით გაზრდილია რძის გადამუშავება და ნატურალური კარაქის წარმოება. გადამუზსავებული, კარაქის ამომყვანით წარმოებული იქნება 20–25 ტონა ნატურალური კარაქი.
* ფერმერებსა და აგრომეწარმეებზე მიწოდებულია საკვების დამამზადებელი ექსტრუდორი, გაზრდილია ექსტრუდირებული საკვების რაოდენობა და ხარისხი. ასევე ფერმერებზე მიწოდებულია მარცვლეულისა და სხვა უხეში საკვების საფქვავი მოწყობილობა (ელექტრო წისქვილი), მათი მეშვეობით გადამუშავებულია საფურაჟე მარცვლეული და სხვა უხეში საკვები. გაზრდილია სკვების რაოდენობა და ხარისხი.
 |

|  |  |
| --- | --- |
| პრიორიტეტი | **სოფლის მეურნეობის დარგის შემდგომი განვითარება** |
| პროგრამა | **აგროსერვისის განვითარება რეგიონში**  |
| განხორციელების ვადები | 2016–2019 წლები |
| პროგრამის ბიუჯეტი | **სულ 2016–2019 წწ – 4 446 656 ლარი**მ. შ ა/რ ბიუჯეტის საკუთარი შემოსავლები – 3 793 856 ლარი საკუთარი შემოსავლები – 652 800 ლარი**2016 წელი – 1 089 814 ლარი** მ. შ ა/რ ბიუჯეტის საკუთარი შემოსავლები – 948 464 ლარი საკუთარი შემოსავლები – 141 350 ლარი**2017 წელი – 1 113 564 ლარი**მ. შ ა/რ ბიუჯეტის საკუთარი შემოსავლები – 948 464 ლარი საკუთარი შემოსავლები – 165 100 ლარი**2018 წელი – 1 113 564 ლარი**მ. შ ა/რ ბიუჯეტის საკუთარი შემოსავლები – 948 464 ლარი საკუთარი შემოსავლები – 165 100 ლარი**2019 წელი – 1 129 714 ლარი**მ. შ ა/რ ბიუჯეტის საკუთარი შემოსავლები – 948 464 ლარი საკუთარი შემოსავლები – 181 250 ლარი |
| პროგრამის მიზანი | შრომითი, მატერიალური და ფულადი რესურსების მართვა, კადრების კვალიფიკაციის დონის ამაღლება. სუბტროპიკული და კონტინენტალური სერტიფიცირებული სარგავი მასალის წარმოების ხელშეწყობა. თანამედროვე ტექნოლოგიების გამოყენებით სადემონსტრაციო ნაკვეთების მოწყობა, თანამედროვე ტექნოლოგიური სიახლეებისა და ინოვაციების პრაქტიკული დემონსტრირებით ფერმერთა და აგრომეწარმეთა კვალიფიკაციისა და ცნობიერების ამაღლება, სწავლება-კონსულტირება, ტრენინგები სასოფლო-სამეურნეო დარგების მიხედვით. არსებული სუპტროპიკული და კონტინენტალური ერთწლიანი და მრავალწლიანი სასოფლო-სამეურნეო და დეკორატიული კულტურების ჯიშთგანახლები–სათვის, ასევე პერსპექტიული და ალტერნატიული სასოფლო-სამეურნეო კულტურების სარგავი მასალის წარმოებისათვის საჭირო საკოლექციო, სადედე და სანერგე მეურნეობებისა და სადემონსტრაციო ნაკვეთების მოწყობა.  მეცხოველეობის განვითარების ხელშეწყობის მიზნით ხელოვნური განაყოფიერების პრაქტიკის დანერგვისა და მაღალპროდუქტიული მსხვილფეხა რქოსანი პირუტყვის სანაშენე ბაზისა და გენოფონდის შექმნა და განვითარების ხელშეწყობა, შესაბამისად არსებული კადრების კვალიფიკაციის დონის ამაღლება და დატრენინგება. სასოფლო-სამეურნეო კულტურების პროდუქტიულობისა და შესაბამისად მოსავლიანობის გაზრდის მიზნით ნიადაგის აგროქიმიური კვლევების ჩატარება. |
| პროგრამის აღწერა | • სუბტროპიკული და კონტინენტალური ერთწლიანი და მრავალწლიანი სასოფლო-სამეურნეო და დეკორატიული კულტურების ჯიშთგანახლება;• მეცხოველეობის განვითარების ხელშეწყობის მიზნით ხელოვნური განაყოფიერების პრაქტიკის გაფართოება;• მაღალპროდუქიული მსხვილფეხა რქოსანი პირუტყვის სანაშენე ბაზისა და გენოფონდის შექმნა;• ფერმერთა და აგრომეწარმეთა ცოდნის და კვალიფიკაციის ამაღლება. |
| პროგრამის მოსალოდნელი (საბოლოო შედეგი) | ფერმერთა და აგრომეწარმეთა კვალიფიკაცია და ცნობიერება ამაღლებულია. თანამედროვე ტექნიკური სიახლეები პრაქტიკაში დანერგილია. ფერმერები უზრუნველყოფილი არიან თანამედროვე ტექნოლოგიით მიღწებული პერსპექტიული, ჯიშთგანახლებული სარგავი მასალით, შესაბამისად ფერმერმერთა ეკონომიკური შესაძლებლობები გაუმჯობესებულია.  |

|  |  |
| --- | --- |
| პრიორიტეტი | **სოფლის მეურნეობის დარგის შემდგომი განვითარება** |
| პროგრამა | **ლაბორატორიული კვლევითი მომსახურება** |
| განხორციელების ვადები | 2016–2019 წლები |
| პროგრამის ბიუჯეტი | **სულ 2016–2019 წწ – 4 159 700 ლარი**მ. შ ა/რ ბიუჯეტის საკუთარი შემოსავლები – 2 339 700 ლარი საკუთარი შემოსავლები – 1 820 000 ლარი**2016 წელი – 1 609 700 ლარი** მ. შ ა/რ ბიუჯეტის საკუთარი შემოსავლები – 1 139 700 ლარი საკუთარი შემოსავლები – 470 000 ლარი**2017 წელი – 850 000 ლარი**მ. შ ა/რ ბიუჯეტის საკუთარი შემოსავლები – 400 000 ლარი საკუთარი შემოსავლები – 450 000 ლარი**2018 წელი – 850 000 ლარი**მ. შ ა/რ ბიუჯეტის საკუთარი შემოსავლები – 400 000 ლარი საკუთარი შემოსავლები – 450 000 ლარი**2019 წელი – 850 000 ლარი**მ. შ ა/რ ბიუჯეტის საკუთარი შემოსავლები – 400 000 ლარი საკუთარი შემოსავლები – 450 000 ლარი |
| პროგრამის მიზანი | ლაბორატორიული კვლევითი მომსახურება, ლაბორატორიის აღჭურვა მაღალტექნოლოგიური საკვლევი აპარატურით (ქრომატოგრაფები მას დეტექტორებით) და PCR - დიაგნოსტიკისათვის საჭირო დანადგარებით, ლაბორატორიის აკრედიტაციის სფეროს გაფართოება საერთაშორისო სტანდარტების (ISO) შესაბამისად, სოფლის მეურნეობის დარგების განვითარების მიზნით სურსათის უვნებლობის, მცენარეთა დაცვისა და ვეტერინარიის სფეროში მიღწეული სერვისების ეფექტიანობის გაზრდა. |
| პროგრამის აღწერა | სასმელი, ზედაპირული, ჩამდინარე, ზღვის, აუზებისა და წყალსატევების წყლის, მცენარეული და ცხოველური წარმოშობის კვების პროდუქტების ნიმუშების ორგანოლეპტიკური, ქიმიური, მიკრობიოლოგიური (ბაქტერიოლოგიური, ვირუსოლოგიური, სეროლოგიური) პარაზიტოლოგიური და რადიოლოგიური (რადიაქტიური ნივთიერებები) კვლევები; მცენარეთა საკარანტინო და სხვა მავნე ორგანიზმების გამოკვლევა; ნიადაგის ნაყოფიერების მაჩვენებლების დადგენა, აგროქიმიკატებისა და პესტიციდების შემცველი ელემენტების გამოკვლევები; გამოკვლევების შედეგების შესაბამისად სათანადო რეკომენდაციების გაცემა. |
| პროგრამის მოსალოდნელი (საბოლოო შედეგი) |  ადამიანის ჯანმრთელობისათვის უვნებელი საკვები პროდუქტებით უზრუნველყოფის ხელშეწყობა და ადამიანის სიცოცხლის, ჯანმრთელობისა და ეკონომიკური ინტერესების დაცვა;  სამამულო პროდუქციის საერთაშორისო ბაზარზე კონკურენტუნარიანობის ამაღლების ხელშეწყობა;  სასოფლო-სამეურნეო კულტურათა მოსავლიანობის ზრდა; |